messages: Süvene antud uudisesse ja tee selle kohta lühikokkuvõte. Vasta alati eesti keeles ja ainult ühe või kahe lausega!
  
  Tekst:
  
  Narva uue põlevkivielektrijaama esimese järgu ehitus maksab 560 miljonit eurot. Majandusministeeriumi andmeil vajaks Eesti Energia riigipoolse abina umbes kolmandiku sellest summast. Esmalt lootis valitsus toetada elektrijaama ehitust heitmekaubandusest saadud tuludest, kuid Euroopa komisjonile taoline otsetoetuste skeem ei sobinud. Nüüd kaalutakse võimalust toetada põlevkivijaama ehitust tasuta heitmekvootide abil, selgitab majandus ja kommunikatsiooniministeeriumi asekantsler Einari Kisel. Selle elluviimine ongi praegu see, mida komisjoniga läbi räägitakse, ehk kuidas see tasuta kvoot ja millises mahus jõuaks ettevõtteni. Ja siin ei ole juttu mitte ainult Narva jaamadest vaid ka teistest fossiilkütustel töötavatest elektrijaamadest Eestis, kes saavad samasugust tasuta kvooti sel juhul, mida nad saavad turul maha müüa kohustusega investeerida see tulu siis oma tootmisesse. Einari Kiseli sõnul peaks põlevkivielektrijaama rajamisele toetust lubav otsus tulema Euroopa komisjonilt hiljemalt tuleva aasta veebruaris või märtsis. Riigikontrolli aastaaruandega kahtleb, kas tasuta heitmekvoodi jagamine elektritootjale täidab Euroopa direktiivi eesmärke, moderniseerib tootmist, vähendab heitmeid ja ei too kaasa põhjendamatuid konkurentsimoonutusi. Riigikontrolli hinnangul ei pruugi põlevkivijaama rajamine neid eesmärke täita ja seetõttu pole ka kindel, kas Eestil lubatakse tootjale tasuta kvoote jagada. Asekantsler Einari Kisel väidab vastupidist. Kui kõik need tingimused, mis on direktiivis kirjas, on täidetud, siis ma ei näe mingit põhjust, miks Euroopa komisjon seda otsust positiivsena ei peaks tegema. Meil on väga selgelt näha, et komisjon on võtnud vägagi positiivse hoiaku Eesti suhtes. Einari Kiseli sõnul peakski tootjatele jagatav tasuta heitmekvootide süsteem tagama investeeringukindluse ka avatud elektriturul. Me näeme seda, et see jaam võib väga selgelt elektrit turule toota, ta on konkurentsivõimeline suures osas ajast, kuid me ei tea, kas see aeg, millal ta on konkurentsivõimeline, on piisav selleks, et kogu investeeringud tagasi maksta ning see on tegelikult probleem mitte ainult Narva jaamade jaoks, vaid ka kõikide teiste uute elektrijaamade jaoks avatud elektriturul. Selleks et seda riski natukenegi maandada, on tegelikult see skeem ka praegu välja pakutud ka mitte ainult Eesti poolt, vaid siis nüüd ka juba Euroopa komisjoni poolt. Uudistele Jüri Nikolajev, Narva.
messages: user
messages: Eesti Energia alustas ettevalmistusi uue põlevkivielektrijaama rajamiseks, samas pole ehituse rahastamisskeem veel lõplikult paigas. Euroopa komisjon otsustab alles tuleval aastal, kas lubada jaama ehituseks riigi abi või mitte.
messages: assistant